কলকাতা বইমেলায় ক্রীড়া সাংবাদিক জয়জ্যোতি ঘোষের আনুষ্ঠানিক বই প্রকাশ

কলকাতা: আধুনিক খেলোয়াড়দের নিয়ে লিখতে চান অনেকেই। প্রকাশকরাও তেমনই বই প্রকাশ (Book Release) করতে চান। কিন্তু একঘেয়ে পথে হাঁটেননি কলকাতা টিভির সাংবাদিক জয়জ্যোতি ঘোষ। কঠিন পথকেই বেছে নিলেন জয়দা। ‘নস্টালজিয়া ও ক্রিকেটিয় রোম্যান্স’ বর্তমান যুগের হার্ডকোর টি২০-র বাণিজ্যক যুগেও পিছনে ফিরে দেখতে চেয়েছেন লেখক। রবিবার কলকাতা বইমেলায় (Bookfair 2025) প্রকাশ হল ক্রীড়া সাংবাদিক জয়জ্যোতি ঘোষের বই ‘ভারতীয় নস্টালজিয়া ও ক্রিকেটিয় রোম্যান্স। আধুনিক ভারতীয় ক্রিকেটের একাধিক অজানা কাহিনী রয়েছে বইটিতে।

আরও পড়ুন: দেবকে চিঠি মুখ্যমন্ত্রীর

ক্রিকেট যখন গল্প। দীর্ঘ ১৩ বছরের ক্রীড়া সাংবাদিকতার জীবনে যে সব ক্রিকেটারদের সাক্ষাৎকার নিয়েছেন তাঁদের গল্প এবং ২০২৩ সালের ক্রিকেট বিশ্বকাপের অভিজ্ঞতার ভান্ডার রয়েছে এই বইতে। সন্ধ্যা প্রকাশনীর তরফ থেকে প্রকাশিত বইটি। বইমেলার ২ নম্বর গেটের সামনে ১৪৬ নম্বর স্টলে মিলছে এই বই। এদিন বই প্রকাশ অনুষ্ঠানে হাজির ছিলেন সাহিত্যিক সাংবাদিক গৌতম ভট্টাচার্য ও বিশিষ্টরা।

দেখুন ভিডিও